বিশেষ অলিম্পিক বাংলাদেশ
বাংলাদেশের মোট জনগোষ্ঠীর শতকরা ২ জন বুদ্ধি প্রতিবন্ধী । সেই হিসাবে প্রায় ৩২ লক্ষ মানুষকে বুদ্ধি প্রতিবন্ধী হিসেবে গণ্য করা যায় ।এই বিশাল জনগোষ্ঠীর উন্নয়নে এবং পুনর্বাসনে সকলের সহযোগিতা প্রয়োজন । ক্রীড়া কার্যক্রমের মাধ্যমে বুদ্ধি প্রতিবন্ধীদের জন্য একটি সম্মানজনক অবস্থা তৈরির লক্ষ্যে স্পেশাল অলিম্পিকস নামে একটি আন্তর্জাতিক সংস্থা ১৯৬৮ সনে যুক্তরাষ্ট্রে প্রতিষ্ঠিত হয়। বাংলাদেশ ১৯৯৪ সনে স্পেশাল অলিম্পিকস বাংলাদেশ নামে এই কার্যক্রম শুরু হয় । বিগত দিনে ৯ বৎসর ও তদুর্ধ্ব শিশু ও বালক - বালিকাদের ক্রীড়া প্রশিক্ষণ , অনুশীলন ও প্রতিযোগিতায় অংশগ্রহণের কার্যক্রম পরিচালিত হয়ে আসছে।স্পেশাল অলিম্পিকস ইয়াং অ্যাথলেটস শিশুদের জন্য এমন একটি ক্রীড়া ও খেলা বিষয়ক কার্যক্রম যা ২ থেকে ৭ বছর বয়সী যে কেউ এমনকি বুদ্ধি প্রতিবন্ধিতার শিকার বিশেষ শিশুরাও খেলতে পারে । ইয়াং অ্যাথলেটস কার্যক্রমে সাধারণ ক্রীড়া দক্ষতা যেমন দৌড়ানো , লাথি দেওয়া, নিক্ষেপ করা এসব শেখানো হয় । এই কার্যক্রম পরিবার , শিক্ষক, সেবাদানকারী, কাছের মানুষ ও সমাজের সবাইকে শিশুদের সঙ্গে খেলাধুলার আনন্দ ভাগাভাগি করার সুযোগ দেয়। সব ধরনের সক্ষমতা শিশু এতে অংশ নেয় এবং উপকৃত হয় । শিশুরা শেখে কীভাবে সবার সঙ্গে খেলতে হয় এবং শেখার জন্য দরকারি দক্ষতাগুলোর বিকাশ ঘটায় । এছাড়া শিশুরা ভাগাভাগি করতে শেখে , ঘুরতে শেখে এবং নির্দেশনা অনুসরণ করতে শেখে । এসব দক্ষতা পরিবার , সমাজ ও স্কুলের কার্যক্রমে শিশুদের সাহায্য করে। ইয়াং অ্যাথলেটস শিশুদের সুস্থ রাখার একটি আনন্দদায়ী কার্যক্রম । শৈশব থেকেই শিশুদের স্বাস্থ্যকর অভ্যাস গড়ে তোলা জরুরি । এগুলো শিশুদের শারীরিক কসরত, বন্ধুত্ব ও শিক্ষা গ্রহণে সারাজীবন কাজে লাগে । ইয়াং অ্যাথলেটস কার্যক্রমটি সহজ ও সবার জন্য মজার । এটা ঘরে, স্কুলে কিংবা মহল্লায় হতে পারে। কিছু সাধারণ সামগ্রী থাকলে ইয়াং অ্যাথলেটস কার্যক্রম গাইড মেনে এটি যে কোনও জায়গায় পরিচালনা করা সম্ভব।ইয়াং অ্যাথলেটসের মাধ্যমে সব শিশু, তাদের পরিবার ও মহল্লার মানুষ যেন একটি দলের অংশ হয়ে ওঠে।
স্পেশাল অলিম্পিকস ইয়াং অ্যাথলেটস এর জন্য তিনটি মডেল :
১. স্কুল মডেল : 
স্কুলের প্রশিক্ষকদের নেতৃত্বে এই কার্যক্রম চলবে । স্কুলের সময়ই এটি পরিচালনা করা হয় । সপ্তাহে ১ দিন হলেও এটি চলবে । সবচেয়ে ভাল হয় ৩ দিন পরিচালনা করলে । এটা প্রাক প্রাথমিক পর্যায়ের পাঠ্যক্রমেও থাকতে পারে ।বাংলাদেশে প্রায় ৪০০ স্কুলে এই ইয়ং এ্যাথলেট প্রোগ্রাম পরিচালিত হচ্ছে । সব স্কুলগুলোকে ১ সেট করে খেলনা ব্যাগ দেয়া হয়েছে । বাচ্চারা এই খেলনা দিয়ে খুবই আনন্দের সাথে বিভিন্ন মজার মজার ইভেন্ট খেলছে আর মানসিক ও শারীরিকভাবে যোগ্য হয়ে উঠছে । স্কুলের টিচাররা ,মা ,বাবা, সবাই মিলে মিশে এই খেলায় অংশগ্রহণ করছে বলে খেলাটা খুবই মজার করে তুলছে বাচ্চাদের নিকট ।
২. কমিউনিটি বা সমাজ মডেল : 
ইয়াং অ্যাথলেটস কোচ ও সেচ্ছাসেবকদের নেতৃত্বে এই কার্যক্রম পরিচালনা হবে । এতে করে অভিভাবক , ভাইবোন ও বন্ধুরা সবাই একত্রিত হওয়ার সুযোগ পায় । এটি কোন স্পোর্টস ক্লাব , বিনোদোন কেন্দ্রতেও হতে পারে । প্রতি সপ্তাহে একবার এমন কার্যক্রম চলতে পারে । বাকি দুইদিন বাসাতেই অনুশীলন করতে পারে শিশুরা । এই মডেলে এলাকার সবাই অংশগ্রহণ করে । প্রতিবেশীরা খুবই সাহায্য করে এই প্রোগ্রামে বিশেষ করে মহিলারা খুবই সাহায্য করে কমিউনিটি বেসড প্রোগ্রাম গুলোতে ।
৩. হোম মডেল : 
বাবা- মা , ভাই- বোন ও বন্ধুরা বাড়িতে একসঙ্গে খেলতে পারে । এই কার্যক্রম পরিচালনার জন্য এই মডেল খুবই ভাল । পারিবারিক কর্মসূচির বাড়ির ভেতরে সপ্তাহে অন্তত তিনদিন পরিচালনা করা যেতে পারে । এই কার্যক্রম একজন – একজন কিংবা ছোট গ্রুপেও করা যেতে পারে ।এই মডেলে বাচ্চারা মা, বাবা, পরিবারের অন্যান্য সদস্যদের সাথে গেমটি খেলে থাকে । ফলে তাদের মানসিক ও শারীরিক শক্তি বৃদ্ধি পায় । এভাবে প্রাকটিস করতে করতে সে হয়ে ওঠে একজন আদর্শ এ্যাথলেট । তাই হোম মডেলের গুরুত্ব ইয়ং এ্যাথলেটের প্রোগ্রামে অপরিহার্য
মৌলিক দক্ষতা : 
মৌলিক বিষয়গুলোতে শিশুরা নিজেদের ও চারপাশের সম্পর্ক নিয়ে অবগত হয় । তারা নিজেদের ও চারপাশের সম্পর্ক নিয়ে অবগত হয় । তারা নিজেদের স্বাস্থ্য ও সুস্থতা নিয়েও সচেতন হয়। শরীরের প্রতি সচেতনতা , শক্তি, নমনীয়তা, সমন্বয় ও সহনশীলতা সামাজিক জীবনে খুবই প্রয়োজন । মৌলিক বিষয়গুলো এই গুণই শিশুদের মধ্যে গড়ে তোল । বাড়ি , স্কুল ও সমাজের জন্য এটি খুবই প্রয়োজন ।
রুমাল খেলা : 
এই খেলায় শিশুদের মাথা ও চোখের সামনে রুমাল ঘোরাতে হবে এবং তাদের রুমালটির দিকে নজর দিতে বলতে হবে । হঠাৎ এই রুমালটি ফেলে দিতে হবে এবং তাদের বলতে হবে রুমালটি ধরো । সে তার হাত, মাথাম পা বা শরীরের যে কোন অংশ দিয়ে রুমালটি ধরতে পারবে
দলগত খেলা : 
শিশুরা একে অপরের দিকে রুমাল ছুড়ে মেরে খেলাটি খেলতে পারে । সেক্ষেত্রে একজন অপরজনের ছুড়ে মারা রুমালটি ধরবে । একসময় সংখ্যা , রং, কিংবা প্রাণীর নাম শিখিয়ে খেলাটি পরিচালনা করা যায়
স্বাস্থ্যকর খেলা : 
যতবার রুমাল অন্যকে ছুড়ে মারবে ততবার একটি ফল বা সবজির নাম বলার জন্য শিশুদের উৎসাহিত করা যেতে পারে । 
আই স্পাই : শিশদের পর্যবেক্ষণ ক্ষমতা বাড়ানোর জন্য এই খেলার আয়োজন করা হয় । তাদের বলা হয় চারপাশে ভালো করে খেয়াল করতে । এরপর কোন নির্দিষ্ট বস্তুর নাম বলা এবং শিশুরা সেটা নিয়ে আসে । আস্তে আস্তে খেলার সঙ্গে রঙ ও আকৃতির ব্যাপারও যুক্ত করা হয় । কখনও কখনও স্বাস্থ্যসম্মত বস্তু নিয়ে এটি খেলা হয় ।
বাধা পেরুনো : 
এই খেলার জন্য বেশকিছু বাধা তৈরি করতে হয় । এজন্য যেকোন বস্তুই ব্যবহার করা যেতে পারে । যেমন- বাঁশ , হুপ, চেয়ার কিংবা বেঞ্চ দিয়ে শিশুর পথরোধ হতে পারে । এরপর তাদের ওই বাধা পেরিয়ে আসতে বলা হয় । ৩ ভাবে – ওপরে ও নিচে, দ্রুত ও আস্তে, এবং কোনকিছু সহ ও ছাড়া ।
মিউজিকাল মার্কার : 
মিউজিক চলা অবস্থাতেই শিশুদের দৌাড়াতে বলতে হবে । পেছনে হাঁটতে , কখনোবা গড়িয়ে গড়িয়ে যেতে বলতে হবে । যখনই মিউজিক থেমে যাবে তখনই যেন তারা কোন ফ্লোর মার্কার খুঁজে দাঁড়িয়ে পড়ে । এরপর সবগুলো মার্কার খুঁজে মাঝে রাখা একটি বাক্সে জমা করতে হবে ।
স্বাস্থ্যকর খেলা : 
ফ্লোর মার্কার ব্যবহারের সময় এটি কোন ফল কিংবা সবজির আকৃতিতে রাখা যেতে পারে । 
সুড়ঙ্গ ও সেতু : 
বড় ও শিশুরা মাটিতে হাত দিয়ে চাপ দিয়ে পিঠ উঁচু করে সুড়ঙ্গ তৈরি করবে । অন্য শিশুরা এর ভিতর দিয়ে যাবে । হাত ও হাটু দিয়ে সেতুও তৈরি করতে পারে বড়রা । শিশুরা সেই সেতুতে ওঠার চেষ্টা করবে । 
অ্যানিমেল গেমস : 
এই খেলাই শিশুদের বিভিন্ন প্রাণীর মতো হাঁটতে বা অঙ্গভঙ্গি করতে বলতে হবে ।
ব্যাঙের মত :
ব্যাঙ যেভাবে লাফিয়ে চলে সেভাবে লাফাতে হবে বাচ্চাদের । এই খেলার মাধ্যমে শিশুরা বাথরুমে বসতে পারবে কারো সাহায্য ছাড়াই , অর্থাৎ নিজে নিজেই বাথরুম করতে পারবে । তাই এই গেমস খুবই সহায়ক ভূমিকা পালন করে বাচ্চাদের জন্য ।
ভাল্লুকের মতো: 
শিশুরা পা ও হাতের ওপর ভর করে মাটিতে ভাল্লুকের মতো হাটবে । খেয়াল রাখতে হবে যেন হাটু মাটিতে না লাগে । আরও মজার জন্য ভাল্লুকের মতো ডাকতেও পারে ।
কাঁকড়ার মতো : 
শিশুরা হাটু ভেঙ্গে মাটিতে বসে থাকবে । তারপর হালকা করে শরীর পেছনের দিকে হেলে হাতের ওপর ভর করে পিঠ ও কোমর ওপরে তুলবে । ধীরে ধীরে এভাবে চারপাশে চলতে থাকবে ।
অন্যান্য কার্যক্রম :
উপরিউক্ত ধাপসমূহ ছাড়াও অন্যান্য ধাপেও ইয়াং অ্যাথলেট খেলাটি পরিচালনা করা যেতে পারে খুবই সুন্দরভাবে ।
২. http://www.dailysangram.com/post/133742-%E0%A6%B8%E0%A7%8D%E0%A6%AA%E0%A7%87%E0%A6%B6%E0%A6%BE%E0%A6%B2-%E0%A6%85%E0%A6%B2%E0%A6%BF%E0%A6%AE%E0%A7%8D%E0%A6%AA%E0%A6%BF%E0%A6%95-%E0%A6%97%E0%A7%87%E0%A6%AE%E0%A6%B8%E0%A7%87-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87%E0%A6%B0-%E0%A7%AA%E0%A7%A9-%E0%A6%B8%E0%A7%8D%E0%A6%AC%E0%A6%B0%E0%A7%8D%E0%A6%A3-%E0%A6%9C%E0%A7%9F
৩. http://www.dailysangram.com/post/57484-%E0%A6%B8%E0%A7%8D%E0%A6%AA%E0%A7%87%E0%A6%B6%E0%A6%BE%E0%A6%B2-%E0%A6%85%E0%A6%B2%E0%A6%BF%E0%A6%AE%E0%A7%8D%E0%A6%AA%E0%A6%BF%E0%A6%95-%E0%A6%A6%E0%A6%B2%E0%A6%95%E0%A7%87-%E0%A6%AC%E0%A7%80%E0%A6%B0%E0%A7%8B%E0%A6%9A%E0%A6%BF%E0%A6%A4-%E0%A6%B8%E0%A6%82%E0%A6%AC%E0%A6%B0%E0%A7%8D%E0%A6%A7%E0%A6%A8%E0%A6%BE
৬. http://www.banglanews24.com/sports/news/bd/41554.details
৭. https://www.jagonews24.com/sports/news/236470
৮. http://somoynews.tv/pages/details/%E0%A6%B8%E0%A7%8D%E0%A6%AA%E0%A7%87%E0%A6%B6%E0%A6%BE%E0%A6%B2-%E0%A6%85%E0%A6%B2%E0%A6%BF%E0%A6%AE%E0%A7%8D%E0%A6%AA%E0%A6%BF%E0%A6%95-%E0%A6%A7%E0%A6%BE%E0%A6%B0%E0%A6%BE%E0%A6%AC%E0%A6%BE%E0%A6%B9%E0%A6%BF%E0%A6%95%E0%A6%A4%E0%A6%BE-%E0%A6%AC%E0%A6%9C%E0%A6%BE%E0%A7%9F-%E0%A6%B0%E0%A6%BE%E0%A6%96%E0%A6%BE%E0%A6%B0-%E0%A6%86%E0%A6%B6%E0%A6%BE%E0%A6%AC%E0%A6%BE%E0%A6%A6
৯. https://bangla.dhakatribune.com/sports/2018/07/19/1349/%E0%A6%B8%E0%A7%8D%E0%A6%AA%E0%A7%87%E0%A6%B6%E0%A6%BE%E0%A6%B2-%E0%A6%85%E0%A6%B2%E0%A6%BF%E0%A6%AE%E0%A7%8D%E0%A6%AA%E0%A6%BF%E0%A6%95%E0%A7%87-%E0%A6%AB%E0%A7%8D%E0%A6%B0%E0%A6%BE%E0%A6%A8%E0%A7%8D%E0%A6%B8%E0%A6%95%E0%A7%87-%E0%A6%B9%E0%A6%BE%E0%A6%B0%E0%A6%BE%E0%A6%B2%E0%A7%8B-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6
১০. http://www.labanglatimes.com/news/details/Los_Angeles/2180